Fin e voe dur marevezh hir a zivyezhelezh da vare ar Vvet hag ar VIIvet kantved pa voe lonket ar galianeg da vat. Degas a reas ar galianeg ha yezhoù keltiek all, a-raok mont da get, gerioù niverus dan izel-latin, gerioù hag a dremenas en holl yezhoù romanek evel camino cheminleuga lieu carrus char lancea lance, para-veredus Pferd ha kement zo.   E galleg dreist-holl eo bras a-walch ar roujoù keltiek gant gerioù evel  ambassade, bec, boisseau, combe, lande, landier chenêt bille, bouleau, if, mouton, cheval, bouc, alouette, briser, craindre, breuil, boue, bourbier, bruyère, ruche, brasser, cervoise, trogne, ren-frogné, vassal, valet, raie, soc, jante, ha tutti quanti. An droienn quatre-vingts, ar ger aveugle a zo dizroet diwar droiennoù galianek. Er rannyezhoù a-ziwar ar maez eo stankoch ar gerioù keltiek evit e galleg Pariz, da skwer : rande limite division vergne aulne banne corne nant torrent pe an draonienn lech memañ, pairol chaudron... En inizi tramor avat (en tu all da Vor Breizh) e padas kalz pelloch ar yezhoù keltiek. E-pad kantvedoù e chomas dibistig ar gouezeleg (iwerzhoneg pe skoseg) abalamour na oa ket bet aloubet Enez-Iwezhon gant ar Romaned. Ar skoseg zoken a chounezas ul lodenn eus Bro-Skos, evel hon eus gwelet uheloch dija.  Chom a reas ar predeneg, betek ar VIvet kantved, yezh pennañ an enezenn vras, daoust dan aloubidigezh roman. 